ΔΗΜΟΣ ΑΓΙΑΣ ΒΑΡΒΑΡΑΣ

 *Γραφείο Τύπoυ*

 **ΔΕΛΤΙΟ ΤΥΠΟΥ  *10/9/2025***

**Δασοπροστασία και πρόληψη: Το έργο που υλοποιείται στο πλαίσιο του ANTINERO 4, προστατεύει ακόμα περισσότερο την πόλη μας.**

Ξεκίνησε, στο δάσος, στο βουνό μας, το έργο αποκλάδωσης, αραίωσης, καθαρισμού και απομάκρυνση της καύσιμης ύλης. Είναι ένα σπουδαίο έργο πρόληψης και δασοπροστασίας, το οποίο, σε συνδυασμό με τη διανοιχθείσα αντιπυρική ζώνη μεγιστοποιεί την ασφάλεια της πόλης από τον κίνδυνο πυρκαγιάς. Είναι ένα έργο , που εκτελεί η διεύθυνση δασών στο πλαίσιο του προγράμματος Antinero 4 του Υπουργείου Περιβάλλοντος και Ενέργειας. Αφορά έκταση 340 στρεμμάτων της περιοχής «ΠΑΝΘΕΟΝ».